Къэбэрдей-Балъкъэрым и Iэтащхьэр Абхъаз Республикэм и Президентым ехъуэхъуащ я лъэпкъ махуэшхуэм — Щхьэхуитыныгъэм и махуэм -папщIэ
Я лъэпкъ махуэшхуэм — Щхьэхуитыныгъэм и махуэм — папщIэ КIуэкIуэ ЮрийАбхъаз Республикэм и Президент Хаджимбэ Рауль ехъуэхъуащ.
«ПщIэ зыхуащI Рауль Джумкэ и къуэ! Нобэ Абхъаз Республикэр — зи щхьэ хущытыж къэралыгъуэщ, и социально-экономикэ зэфIэкIыр, щэнхабзэ, псэкупсэ зыужьыныгъэр адэкIэ игъэбыдэну Iэмал псори иIэу.
Зэманым и къэхутэныгъэхэр хуэфэщэну къызэринэкIауэ республикэр и къэкIуэнум тегушхуауэ хуоплъэ. Абхъазымрэ Къэбэрдей-Балъкъэрымрэ зэпызыщIэр игъащIэ лъандэрэ къадэгъуэгурыкIуэ зэныбжьэгъугъэмрэ зэдэIэпыкъуныгъэмрэ я закъуэкъым, атIэ къэкIуэну дахэ зиIэ икIи пIалъэ кIыхьым тещIыхьа лъэныкъуэ куэд къызэщIэзыубыдэ экономикэ зэдэлэжьэныгъэми зэрепх.
Парламентым, Правительствэм, Къэбэрдей-Балъкъэрым щыпсэухэм, сэ къыдбгъэдэкIыу сигукIи си псэкIи сынывохъуэхъу фи махуэшхуэм папщIэ, Фэ, ди къуэш абхъаз лъэпкъым зэIузэпэщыныгъэ, гуапагъэ, зэщIэгъэгъэныгъэ фиIэну си гуапэщ», — дыкъыщоджэ хъуэхъу тхыгъэм.
КъБР-м и Iэтащхьэмрэ Правительствэмрэ я пресс-IуэхущIапIэ.
